OpenLLM-France/wikimedia huggingface dataset:
# XIII Festival Internacional de Cinema Fantàstic i de Terror

El XIII Festival Internacional de Cinema Fantàstic i de Terror va tenir lloc a Sitges entre el 4 i l'11 d'octubre de 1980 sota la direcció d'Antonio Rafales amb la intenció de promocionar el cinema fantàstic i el cinema de terror. Fou inaugurat al palau de Maricel i hi havia tres seccions, una competitiva, una informativa i una altra retrospectiva sobre el cinema fantàstic estatunidenc.

## Pel·lícules exhibides
### Secció competitiva

* Harlequin de Simon Wincer
* Tajemství Ocelového města de Ludvík Ráža
* Ye zhi ji de Yung-Ming Pan i Ke Yang
* Morir de miedo de Juan José Porto Rodríguez
* Virus d'Antonio Margheriti
* Mother's Day de Charlie Kaufman
* The Hearse de George Bowers
* Don't Answer the Phone! de Robert Hammer
* Maníac de William Lustig
* Don't Go in the House de Joseph Ellison
* The Godsend de Gabrielle Beaumont
* Quatermass de Piers Haggard
* Macabro de Lamberto Bava
* La Nuit des traquées de Jean Rollin
* Legend o Caru Scepano Malom de Veljko Bulajić

### Secció informativa

* La capilla ardiente de Carlos Puerto
* The Martian Chronicles de Michael Anderson
* Summer of Fear de Wes Craven
* Golem de Piotr Szulkin

### Secció retrospectiva

* La dona pantera (1942) de Jacques Tourneur
* The Invisible Man's Revenge (1944) de Ford Beebe
* Frankenstein 1970 (1958) de Howard W. Koch
* El ratpenat diabòlic (1940) de Jean Yarbrough
* Invasion of the Body Snatchers (1956) de Don Siegel
* L'enigma d'un altre món (1951) de Christian Nyby

## Jurat

El jurat internacional era format per Joan Brossa, Hanna Sansonowska, Jacinto Molina, Danilo Arona, Eduardo Sou-er Mo i Josep Maixenchs i Agustí.

## Premis

Els premis d'aquesta edició foren:
| Categoria | Premiat | Treball |
| Medalla Sitges d'Or al millor director | Veljko Bulajić | Legend o Caru Scepano Malom |
| Medalla de Plata al millor Curtmetratge | Joško Marušić | Riblje oko |
| Medalla de Plata a la millor actriu | Cyd Hayman | The Godsend |
| Medalla en Plata al millor actor | Nicholas Worth | Don't Answer the Phone! |
| Medalla de Plata a la millor fotografia | Gary Hansen | Harlequin |
| Medalla de Plata al millor guió | Everett De Roche | Harlequin |
| Medalla de Plata als millors efectes especials | Shih-Li Wang | Ye zhi ji |
| Premi del Jurat Internacional de la Crítica | Harlequin | Simon Wincer |
| Menció especial del Jurat | Veljko Bulajić | Legend o Caru Scepano Malom |

## Referències

* ↑ Se inaugura el Festival de Cine Fantástico y de Terror, La Vanguardia, 4 d'octubre de 1980
* ↑ Casa con fantasmas, mala es de heredar, La Vanguardia, 8 d'octubre de 1980
* ↑ 1980: Sitges Año Trece, absencito.blogspot.com
* ↑ Sopor español y la dinastía de los Bava
* ↑ El yugoslavo Bulajic, premiado, La Vanguardia, 12 d'octubre de 190

## Enllaços externs

* 13 Festival Internacional de Cinema de Catalunya - Sitges 1980 a Filmaffinity
# BMW GINA

El GINA Light Visionary Model és un projecte d'automòbil, ideat per l'empresa alemanya BMW, el qual posseeix una carrosseria, composta per teixit. El model fou presentat amb motiu de la re-inauguració del Museu BMW, a Múnic l'any 2008. GINA representa l'acrònim en alemany de Geometrie und Funktionen in N-facher Ausprägung (en català: Geometria i Funcions en eNèsimes direccions).

## Concepte

El BMW GINA està recobert d'una pell textil sense juntes a la carrosseria. La construcció de l'interior és mòbil, i és capaç d'adequar-se a diverses situacions, com, per exemple, quan el vehicle arriva a grans velocitats l'espoiler s'eleva, el seient i el volant es desplacen, la qual cosa facilita la sortida del vehicle.

## Interior

Quan el vehicle està aparcat, la roda i els instruments de direcció del cotxe resten en la posició d'«inactiu». El volant i els instruments de direcció assumeixen correctament les seves posicions quan el conductor prem el botó d'inici, i el reposacaps s'aixeca del seient un cop assegut el conductor, cosa que facilita l'entrada i la sortida del cotxe.

## Exterior

El BMW GINA posseeix tot just quatre panells; El capó, els dos panells laterals i l'arrencada. La seva pell sembla perfecta, però a vegades, pot sortir un aleró posterior més alt, cosa que serveix per incrementar l'estabilitat a alta velocitat. Les seves portes s'obren en un estil papallona, cadascuna d'elles és coberta per una peça de tela que arriva fins al final del nas del cotxe, a la seva vora de sortida, i que quan es tanca deixa una superfície perfectament llisa. L'accés al motor s'aconsegueix través d'una esquerda gairebé imperceptible que es pot obrir en el centre del capó.

## Referències

* ↑ www.netzwelt.de - Konzeptstudie Gina Light
* ↑ www.auto.de Arxivat 2010-09-30 a Wayback Machine. - BMW GINA Kleider machen Leute
# Lourdes Bosch Acarreta

Lourdes Bosch Acarreta (Palma, 18 de novembre de 1972) és una arquitecta i política mallorquina, diputat al parlament de les Illes Balears en la VIII legislatura.

## Biografia

És llicenciada en arquitectura a l'Escola Superior de Arquitectura de la Universitat Politècnica de Catalunya. Ha obtingut alguns màsters a l'IESE i ha estudiat dret a la Universitat Oberta de Catalunya.
Ha treballat com a arquitecta a l'Ajuntament de Palma entre 2000 i 2007 i al Consell de Mallorca entre 2009 i 20211. Militant del Partido Popular, a les eleccions municipals espanyoles de 2007 fou escollida regidora del PP, a l'oposició, responsable d'urbanisme i habitatge a l'Ajuntament de Palma.
Fou escollida diputada a les eleccions al Parlament de les Illes Balears de 2011. Ha estat portaveu del PP de Turisme del i presidenta de la Comissió de Medi ambient i Ordenació Territorial. A les eleccions municipals espanyoles de 2015 va formar part de la llista del PP per a l'ajuntament de Palma

## Referències

* ↑ Currículum, web del Parlament Balear
* ↑ Nuevas caras en los sillones del Parlament, Diario de Mallorca, 23 de maig de 2011
* ↑ El PP presenta su lista para “gobernar” Palma Arxivat 2015-05-22 a Wayback Machine., Mallorca Confidencial
# Phonon

Phonon és l'interfície de programació d'aplicacions multimèdia de KDE.
L'objectiu del Phonon és facilitar als programadors l'ús de tecnologies multimèdia als seus programes, així com assegurar que les aplicacions que usen Phonon funcionin en diverses plataformes i arquitectures de so. Phonon crea una capa intermèdia entre els programes del KDE i els diferents motors multimèdia. Això permet als programes usar la interfície de programació d'aplicacions estable de Phonon, independentment dels canvis que es facin als citats motors. Un canvi en un motor multimèdia només requerirà adaptar Phonon al canvi, en lloc d'haver d'adaptar cadascuna de les aplicacions que l'usen.

## Característiques

Phonon es comunica amb diversos backends, els quals els desenvolupadors anomenen "motors"; cada motor treballa amb un backend específic:
* Els backends suportats en sistemes tipus Unix són: Xine, GStreamer, VLC, MPlayer.
* Els backends suportats a Windows són: DS9, VLC, MPlayer.
* El backend soportat en Mac OS X és QuickTime.

## Trolltech

Trolltech usa Phonon a Qt 4.4 per proveir suport multi-plataforma d'àudio/vídeo. En addició als backends de Linux, backends per a Quicktime (OS X) i DirectX (Windows) estan sent actualment desenvolupats.

## Referències

* 1 2 «Phonon». KDE. [Consulta: 15 gener 2020].

## Enllaços externs

* Phonon - Lloc web oficial
# Mas Pi (Llers)

El Mas Pi és una masia a poca distància a ponent del nucli urbà de la població de Llers (Alt Empordà), pel camí que porta al mas Pi, a la zona de les Brugueres.
Masia, catalogada a l'Inventari del Patrimoni Arquitectònic de Catalunya, està aïllada i formada per diversos cossos adossats que li proporcionen una planta irregular. La part destinada a habitatge presenta les cobertes d'un sol vessant i estan distribuïts en planta baixa i pis. La façana principal, orientada a migdia, presenta un cos adossat cobert amb terrassa al pis i una volta rebaixada bastida en pedra a la planta baixa. Presenta un portal d'arc rebaixat bastit en maons, obert en el tapiat d'un gran arc de mig punt fet de maons. La porta d'accés a l'interior de l'habitatge, en canvi, és d'arc rebaixat bastida amb carreus de pedra desbastats. La resta d'obertures de la construcció són rectangulars i moltes han estat reformades. A la façana de llevant hi ha obertures bastides amb maons disposats a sardinell. La part destinada als usos agrícoles és a l'extrem sud-est de la construcció. Presenta les cobertes d'una i dues vessants disposades a diferent nivell, i està organitzat en dues plantes. Les obertures destacables són a la façana de migdia. Hi ha un gran portal d'arc de mig punt i tres finestres rectangulars, tot bastit amb maons. Damunt del portal hi ha un carreu de pedra gravat amb el nom de "BALTASAR MOLAR 1903" nom del propietari i data d'alguna ampliació o reforma, donat que la construcció és anterior, del segle xviii. La construcció és bastida en pedra sense treballar disposada irregularment i lligada amb abundant morter de calç.

## Referències

* 1 2 3 «Mas Pi». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 25 agost 2014].
* ↑ Núm. 39182, Inventari del Patrimoni Arquitectònic de Catalunya
# Planet

Planet és una àrea no incorporada a la riba nord del riu Bill Williams al Comtat de La Paz a l'estat d'Arizona (Estats Units d'Amèrica). La ciutat és coneguda com un lloc de pas de viatgers, i tingué una oficina de correus de 1902 a 1921. El nom va ser recollit entre 1976 i 1980 pel Servei Geològic dels Estats Units, i va entrar al Geographic Names Information System el 8 de febrer de 1980.
La geologia de la zona del Planet és antiga, estimat en Precambrià, la base es compon principalment de gneis rosacis, calcàries i amfibolites, que contenen hematites rica en coure. L'or i el coure van ser descobertes a Comtat de La Paz en la dècada de 1860. L'àrea de Planet va començar a produir mineral als voltants de 1868, per la qual cosa és probable que fos la primera mina de coure d'Arizona. Els miners reberen problemes dels apatxes a la zona fins a 1874, quan es van traslladar a les reserves. La fosa i la producció de lingots, i els assaig al voltant del 5% de coure, es van iniciar en la dècada de 1880. En 1884, la mina havia enviat més de 6.000 tones de coure d'alta qualitat a San Francisco. El transport de la càrrega a 28 milles de Planet costaven de $ 10 a $ 18 per tona. Durant un temps hi va haver un accés limitat a Planet, en l'etapa que va entre la ciutat i Bouse (21,5 milles al sud) tres vegades a la setmana. La mina fou un bon exemple dels abundants recursos naturals de l'estat. En 1906, la mina era propietat de J. Stanley Jones, de Denver, Colorado.
El New Planet Mining Company va ser constituïda a Delaware el 13 de juliol de 1909. El seu predecessor, Planet Copper Mining Co., s'havia fet càrrec de la mina el 1902. En 1916, la mina de coure del Planet s'estava produint £ 3.929.000. de coure a l'any,. figurava com la mina de coure més productiva número 25 als Estats Units En 1920, els actius d'accions de la companyia van ascendir a US $ 4 milions a $ 5 per acció. Aquest any, el superintendent de la mina era Claude Ferguson.

## Referències

* 1 2 Paige, Sidney. Mining Resources of the Llano-Burnet Region, Texas. Government Printing Office: Washington, DC, 1911
* 1 2 USGS GNIS Feature Detail Report: Planet
* 1 2 Weed, Walter Harvey, E.M. The Mines Handbook. New York City, 1920.
* ↑ Mining Reporter, Volume LIII. The Mining Reporter Publishing Company: Denver, Colorado, 1906.
* ↑ Finlay, James Ralph. The Cost of Mining. McGraw-Hill: New York, 1920, p. 185
* ↑ Dunbar, Alexander R. The American Mining Manual. The Mining Manual Co.: Chicago, 1920, p. 84
Viccionari
# Are You Gonna Go My Way

* Aquest article tracta sobre l'àlbum de Lenny Kravitz. Si cerqueu la cançó de Lenny Kravitz, vegeu «Are You Gonna Go My Way (cançó)».
Are You Gonna Go My Way és el tercer àlbum d'estudi del músic de rock estatunidenc Lenny Kravitz, va ser llança el 9 de març del 1993, per Virgin Records America. Va ser enregistrat als Waterfront Recording Studios, Hoboken, Nova Jersey.

## Llista de cançons

* "Are You Gonna Go My Way" (Kravitz, Craig Ross) – 3:31
* "Believe" (Kravitz, Hirsch) – 4:50
* "Come on and Love Me" (Kravitz) – 3:52
* "Heaven Help" (Gerry DeVeaux, Terry Britten) – 3:10
* "Just Be a Woman" (Kravitz) – 3:50
* "Is There Any Love in Your Heart?" (Kravitz, Ross) – 3:39
* "Black Girl" (Kravitz) – 3:42
* "My Love" (Kravitz, Ross) – 3:50
* "Sugar" (Kravitz) – 4:00
* "Sister" (Kravitz) – 7:02
* "Eleutheria" (Kravitz) – 4:48

## Crèdits del disc

* Muntat i remesclat per Henry Hirsch
* Masteritzat per Greg Calbi als Sterling Sound Studios
* Direcció artística per Len Peltier
* Disseny per Jean Krikorian i Len Peltier
* Fotografia de portada per Jean-Baptiste Mondino

## Enllaços externs

* Lloc web oficial de Lenny Kravitz (anglès)
# Óscar Coll Marengo

Óscar Coll Marengo (Buenos Aires, 1 de setembre de 1928 - dècada del 2000) fou un futbolista argentí de la dècada de 1950.

## Trajectòria

Conegut com el muñeco Coll, va jugar a l'Argentina als clubs River Plate, CA Platense i San Lorenzo. El 1956 fitxà pel RCD Espanyol, on romangué durant cinc temporades. El 1961 fitxà pel CF Reus Deportiu i l'any següent per la Universidad de Chile on guanyà tres campionats xilens.
Els seus germans Andrés i Norberto també foren futbolistes.

## Palmarès
### Universidad de Chile

* Lliga xilena de futbol: 1962, 1964, 1965

## Referències

* ↑ «Óscar Muñeco Coll». hallofameperico. [Consulta: 20 gener 2013].
* 1 2 «Oscar Coll Marengo». Mundo Deportivo, 12-03-1961.
* ↑ «Oscar Coll ha fichado por el Reus Deportivo». Mundo Deportivo, 01-11-1961.

## Enllaços externs

* Perfil a BDFutbol
* Perfil a BDFA
# Lourdes Aguiló Bennàssar

Lourdes Aguiló Bennàssar (Sa Pobla, 10 de febrer de 1957) és una advocada i política mallorquina, diputada al Parlament de les Illes Balears en la VIII legislatura.

## Biografia

Llicenciada en Dret i en Ciències Polítiques i de l'Administració, és Funcionària del Cos Superior d'Advocats de l'Administració de la Comunitat Autònoma de les Illes Balears. Ha estat Lletrada del Departament Jurídic de la Presidència de les Illes Balears i cap del Departament Jurídic de la Direcció General de Funció Pública i Directora de l'Advocacia de la Comunitat Autònoma de les Illes Balears.
Militant del PSIB-PSOE, de 2008 a 2011 fou secretària general de la Conselleria de Presidència. Ha estat escollida diputada a les eleccions al Parlament de les Illes Balears de 2011 i de 2011 a 2015 ha estat vicepresidenta de la Comissió d'Afers Institucionals.

## Referències

* 1 2 «Lourdes Aguiló Bennàssar. Curriculum vitae». Parlament de les Illes Balears. [Consulta: desembre 2021].
* ↑ «Direcció de l'Advocacia de la Comunitat Autònoma de les Illes Balears». [Consulta: 16 desembre 2021].
* ↑ Vinyas, Jaume. «Una exdiputada socialista assumeix temporalment l’Advocacia». Ara Balears, 30-09-2016. [Consulta: 16 desembre 2021].
* ↑ Nuevas caras en los sillones del Parlament, Diario de Mallorca, 23 de maig de 2011
# Mas Pi (Santa Cristina d'Aro)

Mas Pi és un habitatge al terme de Santa Cristina d'Aro (Baix Empordà). Habitatge actualment adossat a una altra masia. L'interior està distribuït per una gran sala central, tant a la planta baixa com al pis, des de la qual s'accedeix a la resta de les dependències.
És coberta per un terrat, a la catalana, protegit per un mur baix que fa de barana. Les parets són arrebossades i emblanquinades, llevat dels marcs de les obertures de la planta baixa, que mostren la pedra. En un dels angles del terrat té una mena de torreta quadrangular que comunica amb l'escala interior.

## Referències

* 1 2 «Mas Pi». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 11 octubre 2018].
# Phoenix Lake-Cedar Ridge

Phoenix Lake-Cedar Ridge és una concentració de població designada pel cens dels Estats Units a l'estat de Califòrnia. Segons el cens del 2000 tenia 5.123 habitants.

## Demografia

Segons el cens del 2000, Phoenix Lake-Cedar Ridge tenia 5.123 habitants, 2.044 habitatges, i 1.580 famílies. La densitat de població era de 78,4 habitants/km².
Dels 2.044 habitatges en un 27,7% hi vivien nens de menys de 18 anys, en un 66,2% hi vivien parelles casades, en un 7,6% dones solteres, i en un 22,7% no eren unitats familiars. En el 18,2% dels habitatges hi vivien persones soles el 8,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,51 i el nombre mitjà de persones que vivien en cada família era de 2,8.
Per edats la població es repartia de la següent manera: un 23,2% tenia menys de 18 anys, un 4,8% entre 18 i 24, un 19,6% entre 25 i 44, un 32,1% de 45 a 60 i un 20,3% 65 anys o més.
L'edat mediana era de 46 anys. Per cada 100 dones de 18 o més anys hi havia 95,7 homes.
La renda mediana per habitatge era de 44.699 $ i la renda mediana per família de 47.807 $. Els homes tenien una renda mediana de 41.136 $ mentre que les dones 26.923 $. La renda per capita de la població era de 22.853 $. Entorn del 4% de les famílies i el 7,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Phoenix Lake-Cedar Ridge». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 12 agost 2010].
* ↑ «Geographic Comparison Table- Phoenix Lake-Cedar Ridge». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 18 juliol 2010].
# Aristó d'Alexandria

Aristó d'Alexandria (en grec Ἀρίστων ὁ Ἀλεξανδρεύς) va ser un filòsof peripatètic contemporani d'Estrabó, al segle i aC, que va escriure una obra sobre el Nil.
Eudor d'Alexandria, contemporani seu, també va escriure un llibre sobre el mateix tema i les dues obres eren molt similars, tant, que es van acusar mútuament de plagi. No és segur qui va copiar de l'altre, encara que Estrabó s'inclina a pensar que Eudor era el culpable.

## Referències

* ↑ [https://quod.lib.umich.edu/m/moa/acl3129.0001.001/325?page=root;rgn=full+text;size=100;view=image;q1=AristonSmith,+William+(ed.).+Dictionary+of+Greek+and+Roman+Biography+and+Mythology.+Vol.+I.++Boston:+Little,+Brown,+&+Comp.,+1867,+p. 310. ]
# Óscar Eduardo Córdoba

Óscar Eduardo Córdoba Arce (Cali, 3 de febrer, 1970) és un futbolista retirat colombià que jugava de porter.

## Trajectòria

Començà a jugar amb l'Atlético Nacional el 1988. Després jugà amb Deportivo Cali, Deportes Quindío, Millonarios, Once Caldas, i América de Cali, club amb el qual es proclamà campió de la Copa Mustang el 1997. Després del títol es traslladà a l'Argentina al club Boca Juniors on visqué els seus millors anys esportius. Al club guanyà els campionats Apertura 1998, Clausura 1999 i Apertura 2000, la Copa Libertadores 2000 i 2001, i la Copa Intercontinental de futbol del 2000.
Córdoba provà l'aventura europea al Perugia Calcio, però al cap de mitja temporada fitxà pel Beşiktaş Istanbul turc, on romangué 4 anys. Tot i el seu anunci de retirada del futbol el 2006/07 a l'Antalyaspor, continuà jugant al Deportivo Cali i al Millonarios fins al 2009.
Ha jugat 70 partits amb la selecció de Colòmbia. És el porter que més partits ha disputat. Ha participat a dues edicions del Mundial, els anys 1994 i 1998. També ha disputat dues Copes Amèrica el 1993 i el 2001 on Colòmbia es proclamà campiona per primer cop a la seva història.

## Referències

* ↑ Medio Tiempo article
* ↑ rsssf: Colombia record international footballers
* ↑ rsssf: Copa América 1993
* ↑ rsssf: Copa América 2001

## Enllaços externs

* Carrera
* Estadístiques internacionals
* Estadístiques a transfermarkt.de Arxivat 2010-03-06 a Wayback Machine. (alemany)
# Lourdes Becerra Portero

Lourdes Becerra Portero (Sabadell, 4 de juny de 1973) és una nedadora catalana retirada que competí en les modalitats de braça i estils.
Va participar en tres Jocs Olímpics (1992, 1996 i 2000) i hi va aconseguir el millor resultat el 1996, amb una setena plaça als 400 metres estils.
Als Campionats del Món en piscina curta de 1999 a Hong Kong va guanyar la medalla de bronze en la prova dels 400 metres Estils. I als Campionats d'Europa en piscina curta de 1998 a Sheffield va guanyar una medalla d'argent en els 200 metres Braça i una de bronze als 400 metres estils.
Va començar a competir als 10 anys al Club Natació Sabadell, on va fer tota la seva carrera esportiva.

## Referències

* Lourdes Becerra a Sabadell.net Arxivat 2011-07-06 a Wayback Machine.
# Veus de l'alliberament

Veus de l'alliberament (títol original en anglès, Voices of Liberation) és una sèrie documental belgoneerlandesa sobre la Ruta de l'Alliberament d'Europa, la ruta que van seguir els Aliats durant la Segona Guerra Mundial durant l'alliberament d'Europa. La sèrie va ser dirigida per Koen Mortier. Cada episodi gira al voltant d'una celebritat local que parla de la seva connexió amb la guerra a través d'escrits i testimonis dels seus avantpassats. S'ha doblat al català pel canal 33, que va estrenar-la el 2 de juny de 2023.
La sèrie es va estrenar a tot el món el 2 de maig de 2022 a través de Netflix, excepte a Bèlgica. A aquest país, la sèrie es va estrenar a Streamz el 2 de setembre de 2022, el dia en què els Aliats van arribar a la frontera belga el 1944. El pòdcast de VRT Voorproevers de Linde Merckpoel va dedicar un episodi a aquest documental el 12 de setembre de 2022.

## Episodis

| No. | Títol | Persona coneguda |
| 1 | La preparació del dia D | Thomas Brodie-Sangster, actor britànic |
| 2 | Dia D | James McVey, cantant i guitarrista britànic |
| 3 | La batalla de Normandia | Julie Gayet, actriu francesa |
| 4 | L'alliberament de París | Sarah Kaminsky, escriptora algerianofrancesa |
| 5 | L'alliberament de Brussel·les i Anvers | Bart Peeters, cantant i actor belga |
| 6 | Operació Market Garden | Géza Weisz, actor neerlandès |
| 7 | La batalla de l'Escalda i Texel | Bella Hay, cantant neerlandesa |
| 8 | L'horror de Hürtgenwald | Christian Berkel, actor alemany |
| 9 | La batalla de les Ardenes | Bouli Lanners, actor belga |
| 10 | Després del Rin, els camps | Jennifer Teege, escriptora alemanya |
| 11 | El final de la Segona Guerra Mundial a Europa | Géraldine Schwarz, periodista i escriptora germanofrancesa |

## Referències

* ↑ «STREAMINGTIP. ‘Voices of Liberation’: Bart Peeters vertelt over WOII». Het Laatste Nieuws, 02-09-2022. [Consulta: 10 desembre 2022].
* ↑ «"Veus de l'alliberament", la sèrie de documentals al voltant de la Segona Guerra Mundial, al 33». CCMA, 01-06-2023. [Consulta: 5 juny 2023].
* ↑ «Oorlogsserie 'Voices of Liberation' vanaf vandaag te zien op Netflix». Filmvandaag, 02-05-2022. [Consulta: 10 desembre 2022].
* ↑ «Koen Mortiers ‘Voices of Liberation’: Documentaire onderdompeling in de oorlogsrealiteit». De Wereld Morgen, 01-09-2022. [Consulta: 10 desembre 2022].
* ↑ «Voices of liberation: Koen Mortier over de Bevrijding». VRT MAX, 12-09-2022. [Consulta: 10 desembre 2022].
# Piedras Coloradas

Piedras Coloradas és una localitat de l'Uruguai, ubicada al sud del departament de Paysandú.
Es troba a 71 metres sobre el nivell del mar. Té una població aproximada de 1.104 habitants.
Evolució demogràfica (Font: Instituto Nacional de Estadística pàgina web) :
| 1963 | 1975 | 1985 | 1996 | 2004 |
| 433 | 486 | 752 | 1.104 | {{{5}}} |

## Referències

* ↑ (anglès) Mapa, localització, clima i altres dades

## Enllaços externs

* Informació sobre Piedras Coloradas (en anglès)